Երաժշտական աստղաթափի երանավետ զգացողություններով է համակվում բազմամարդ հանդիսասրահը Մոցարտի, Վերդիի, Բելինիի, Դոնիցետիի, Պուչինիի հանրածանոթ օպերաների նախերգանքներով և աշխարհի բեմերը նվաճած Ալբինա Շագիմուրատովայի տաքսիրտ մեներգերով միահյուսված հաջորդ համերգային երեկոյի ընթացքում: Աննախադեպ խանդավառությամբ է ընդունվում Մոցարտի «Հովիվ արքա» օպերայից Ամինտայի արիան` փարթամ գեղեցկությամբ ու բեմական անուրանալի հմայքով օժտված աշխարհահռչակ սոպրանոյի և Անտոնիո Ստրադիվարիուսի կերտած ջութակի ասպետ Սպիվակովի հուզառատ զուգախաղով: Երաժշտագետներն էին անգամ կարոտել Սպիվակովի բացառիկ ջութակի անշփոթելի մենանվագին...